CELEX: 31994R2381
Language: mt
Date: 1994-09-30 00:00:00
Title: Ir-regolament tal-kummissjoni (KEE) nru 2381/94 tat-30 ta’ Settembru 1994 li jemenda l-Anness II tar-REGOLAMENT tal-KUNSILL (KEE) Nru 2092/91 dwar il-produzzjoni organika ta’ prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta’ l-ikel

Avviż Legali Importanti

|

31994R2381

Ir-regolament tal-kummissjoni (KEE) nru 2381/94 tat-30 ta’ Settembru 1994 li jemenda l-Anness II tar-REGOLAMENT tal-KUNSILL (KEE) Nru 2092/91 dwar il-produzzjoni organika ta’ prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta’ l-ikel  

Official Journal L 255 , 01/10/1994 P. 0084 - 0087 Finnish special edition: Chapter 15 Volume 13 P. 0218  Swedish special edition: Chapter 15 Volume 13 P. 0218  CS.ES Chapter 15 Volume 02 P. 386  - 389 ET.ES Chapter 15 Volume 02 P. 386  - 389 HU.ES Chapter 15 Volume 02 P. 386  - 389 LT.ES Chapter 15 Volume 02 P. 386  - 389 LV.ES Chapter 15 Volume 02 P. 386  - 389 MT.ES Chapter 15 Volume 02 P. 386  - 389 PL.ES Chapter 15 Volume 02 P. 386  - 389 SK.ES Chapter 15 Volume 02 P. 386  - 389 SL.ES Chapter 15 Volume 02 P. 386  - 389

		Ir-Regolament tal-Kummissjoni (KEE) nru 2381/94tat-30 ta’ Settembru 1994li jemenda l-Anness II tar-REGOLAMENT tal-KUNSILL (KEE) Nru 2092/91 dwar il-produzzjoni organika ta’ prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta’ l-ikelIL-KUMMISSJONI TAL-KOMUNITAJIET EWROPEJ,Wara li kkunsidrat t-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 2092/91 ta’ l-24 ta’ Ġunju 1991 dwar il-produzzjoni organika ta’ prodotti agrikoli u l-indikazjonijiet li jirreferu għalihom fil-prodotti agrikoli u fl-oġġetti ta’ l-ikel [1], kif l-aħħar emendat bir-Regolament tal-Kummissjoni (KEE) Nru 1468/94 [2], u b’mod partikolari l-Artikolu 13,Billi ċerti Stati Membri talbu li uħud fertilizzanti mhux elenkati fl-Anness II tar-Regolament (KEE) Nru 2092/91 għandhom jiġu inklużi fih minħabba li qegħdin jintużaw fil-biedja organika skond il-kodiċi ta’ prattika tal-biedja organika applikata tradizzjonalment f’ċerti pajjiżi tal-Kommunità; billi eżami ta’ dawn it-talbiet żvela li l-kondizjonijiet imsemmija fl-Artikolu 7(1)(b) huma sodisfatti;Billi huwa meħtieġ wkoll li jkunu speċifikati d-deskrizzjoni ta’ ċerti fertilizzanti inklużi fl-Anness II tar- Regolament (KEE) Nru 2092/91 sabiex tkun jiggarantita x-xorta u l-oriġini ta’ dawk il-prodotti;Billi nstab li huwa meħtieġ li jkunu definiti b’aktar reqqa l-kondizzjonijiet għall-użu ta’ ċerti fertilizzanti u l-kondizzjonijiet li jirrelataw mal-kompożizzjoni tagħhom sabiex tkun iggarantita li l-kondizzjonijiet li jirregolaw l-inklużjoni fl-Anness II tar-Regolament (KEE) Nru 2092/91, kif riferuti fl-Artikolu 7(1)(b), jiġu sodisfatti bis-sħiħ;Billi għandu jingħata perjodu għat-tneħħija ta’ ħażniet ta’ prodotti li huma mħassra mill-Anness II, il-parti A, tar-Regolament (KEE) Nru 2092/91;Billi l-miżuri li jinsabu f’dan ir-Regolament huma skond l-opinjoni tal-Kumitat stabbilit skond l-Artikolu 14 tar-Regolament (KEE) Nru 2092/91,ADOTTAT DAN IR-REGOLAMENT:Artikolu 1L-Anness II, il-parti A tar-Regolament (KEE) Nru 2092/91 huwa mibdul bl-Anness ta’ dan ir- Regolament.Artikolu 2Dan ir-Regolament għandu jidħol fis-seħħ fis-seba’ jum wara li jkun ippubblikat fil-Ġurnal Uffiċjali tal-Komunitajiet Ewropej.Il-prodotti mħassra mill-Anness II, il-parti A, tar-Regolament (KEE) Nru 2092/91 kif kienu fis-seħħ qabel id-data tad-dħul fis-seħħ tar-Regolament preżenti jistgħu jibqgħu jintużaw taħt il-kondizzjonijiet li kienu japplikaw qabel sakemm il-ħażniet eżistenti jiġu eżawriti imma mhux aktar tard mill-1 ta’ Lulju 1995.Prodotti elenkati fl-Anness II, il-parti A, tar-Regolament (KEE) Nru 2092/91 permezz ta’ kondizzjonijet aktar ristrittivi minn dawk ta’ qabel id-dħul fis-seħħ ta’ dan ir- Regolament, jistgħu jibqgħu jkunu wżati skond il-kondizzjonijiet li kienu japplikaw qabel sakemm il-ħażniet eżistenti jiġu eżawriti imma mhux aktar tard mill-1 ta’ Lulju 1995.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, it-30 ta’ Settembru 1994.Għall-KummissjoniRené SteichenMembru tal-Kummissjoni[1] ĠU L 198, tat-22.7.1991, p. 1.[2] ĠU L 159, tat-28.6.1994, p. 11.--------------------------------------------------L-Anness"L-ANNESS IIParti AProdotti awtorizzati eċċezzjonalment għall-użu fil-kondizzjonament u l-fertilizzazzjoni tal-ħamrija, skond id-dispożizzjonijiet ta' l-Anness I (2)Isem | Deskrizzjoni, ħtiġiet tal-kompożizzjoni, kondizzjonijiet għall-użu |Prodotti komposti jew prodotti li jkun fihom biss il-materjali elenkati hawn taħt: | |—Demel tal-irziezet | Prodotti li jkun fihom taħlita ta' ħmieġ ta' l-annimali u materjali veġitali (it-tiben għall-irqad ta' l-annimali) Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni Indikazzjoni tal-isepċje ta' l-annimali Li jkun ġej minn trobbija estensiva ta' merħliet ta' l-annimali tal-irziezet u biss fis-sens ta' l-Artikolu 6(5) tar-Regolament tal-Kunsill (KEE) Nru 2328/91 [1]Kif l-aħħar emendat bir-Regolament (KE) Nru 3669/93 [2] |—Demel imqadded tal-irziezet u demel imnixxef tat-tjur | Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni Indikazzjoni tal-isepċje ta' l-annimali Li jkun ġej minn trobbija estensiva ta' merħliet ta' l-annimali tal-irziezet u biss fis-sens ta' l-Artikolu 6(5) tar-Regolament tal-Kunsill (KEE) Nru 2328/91 |—Il-ħmieġ iffermentat ta' l-animali, inkluż id-demel tat-tjur u inkluz id-demel iffermentat mill-irziezet. | Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni Indikazzjoni tal-isepċje ta' l-annimali L-oriġini minn trobbija tal-fabbriki huwa pprojbit |—Ħmieġ likwidu ta' l-annimali (ħama, awrina, eċċ. | L-użu wara l-fermentazzjoni kkontrollata u/jew it-trattib xieraq Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni Indikazzjoni tal-isepċje ta' l-annimali L-oriġini minn trobbija tal-fabbriki huwa pprojbit |—Peat (weraq iffermentati) | L-użu llimitat għall-oltikoltura (ġonna ta' ħxejjex tas-suq, florikoltura, arborkultura, mixtliet) |—Skart tal-koltura tal-faqqiegħ | Il-kompożizzjoni inizjali tas-substrata għandha tkun limitata għall-prodotti tal-lista preżenti |—It-tħollija tad-dud (vermikompost) u ta' l-insetti | |—Gwano | Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni |—Taħlita fferemntata ta' materjali veġitali | Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni |—Prodotti jew prodotti sekondarji ta' l-oriġini mill-annimali kif muri hawn taħt:tagħsida tad-demmtagħsida mid-dwiefer ta' l-annimalitagħsida mill-qrun ta' l-annimalitagħsida mill-għadam jew tagħsida mill-għadam diġelinizzatgagazza mill-annimalitagħsida mill-ħuttagħsida mill-laħamtagħsida mir-rix, xagħar u "chiquette"sufpil ta' l-annimalixagħarprodotti mill-ħalib | Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni |—Prodotti u prodotti sekondarji ta' l-oriġini veġitali għal-fertilizzanti(per eżempju, tagħsida ta' l-għaġina miż–żrieragħ taż-żejt, il-qxur tal-kawkaw, l-antraċit tax-xagħar, eċċ.) | |—Alka u prodotti ta' l-alka | Biss sakemm dawn ikunu akwistati mill-: (i)proċessi fiżiċi li jinkludu d-deħidrazzjoni, l-iffriżar u t-tisħieq;(ii)l-estrazzjoni bl-ilma jew bl-aċidu akweju u/jew soluzzjoni alkaline(iii)fermentazzjoni |—Serratura u ċana | Injam mhux kemikament ittrattat wara l-qtugħ tas-siġar |—Qoxra ffermentata tas-siġar | Injam mhux kemikament ittrattat wara l-qtugħ tas-siġar |—Irmied ta' l-injam | Mill-injam mhux kemikament ittrattat wara l-qtugħ tas-siġar |—Fosfat tal-blat artab mitħun | Prodott kif speċifikat bid-Direttiva tal-Kunsill 76/116/KEE [3], kif l-aħħar emendata bid-Direttiva 89/284/KEE [4] Kadmju li jkun fih anqas minn jew egwali għal 90 mg/kg ta' P205 |—Fosfat tal-ġir ta' l-aluminju | Prodott kif speċifikat bid-Direttiva tal-Kunsill 76/116/KEE, kif l-aħħar emendata bid-Direttiva 89/284/KEE Kadmju li jkun fih anqas minn jew egwali għal 90 mg/kg ta' P205 L-użu huwa llimitat għal ħamrija bażika (pH >7,5) |—Kagazza bażika | Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni |—Il-melħ krud tal-putassa(per eżempju: kainit, sylvinite, eċċ.) | Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni |—Sulfat tal-putassa li jkun fih il-melħ tal-magneżju. | Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni |—Il-fdal tal-lampik u l-estratt tal-fdal tal-lampik | Il-fdal tal-lampik ta’ l-amonja huwa eskluż |—Il-karbonat tal-kalċju ta' l-oriġini naturali(per eżempju; ġibs, naqal, ġebel imrammel, Breton ameliorant (maërl), ġibs tal-fosfat) | |—Il-magneżju u l-karbonat tal-kalċju tal–oriġini naturali(per eżempju: ġibs tal-magneżju, ġebel imrammel tal-magneżju mitħun, eċċ.) | Biss ta' l-oriġini naturali Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni |—Sulfat tal-magneżju (per eżempju: kieserite) | |—Soluzzjoni tal-klorit tal-kalċju | Trattament tal-weraq tas-siġar tat-tuffieħ, wara l-identifikazzjoni ta' nuqas ta' kalċju Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni |—Sulfat tal-kalċju (gypsum) | Prodott kif speċifikat bid-Direttiva 76/116/KEE, kif emendata bid-Direttiva 89/284/KEE Biss ta' l-oriġini naturali |—Kubrit elementali | Prodott kif speċifikat bid-Direttiva 76/116/KEE, kif emendata bid-Direttiva 89/284/KEE Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni |—Elementi ta' traċċa | Elementi ta' traċċa inklużi fid-Direttiva 89/530. KEE [5] Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni |—Klorit tas-sodju | Biss l-imluħ mill-minieri Il-ħtieġa rikonoxxuta mill-korp tal-ispezzjoni jew mill-awtorità tal-ispezzjoni |—Tagħsida tal-ġebel | |"[1] ĠU L 218, tas-6.8.1991, p. 1.[2] ĠU L 338, tal-31.12.1993, p. 26.[3] ĠU L 24, tat-30.1.1976, p. 21.[4] ĠU L 111, tat-22.4.1989, p. 34.[5] ĠU L 281, tat-30.9.1989, p. 116.--------------------------------------------------